Πρόταση οδηγίας του Συμβουλίου για την τροποποίηση της οδηγίας 92/12/ΕΟΚ σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης (97/C 267/06) COM(97) 326 τελικό - 97/0181 (CNS)

(Υποβλήθηκε από την Επιτροπή στις 27 Ιουνίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 99,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 24 της οδηγίας 92/12/ΕΟΚ σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης αναθέτει στην Επιτροπή την αρμοδιότητα θέσπισης κανονιστικών ρυθμίσεων στο πλαίσιο της εφαρμογής των άρθρων 5, 7, 15 στοιχείο β), 18, 19 και 23 της ίδιας οδηγίας 7

ότι η Επιτροπή έχει ήδη θεσπίσει κανονισμούς για την εφαρμογή των εν λόγω διατάξεων 7

ότι από την πείρα που έχει κτηθεί στον τομέα της εναρμόνισης των εθνικών νομοθεσιών στον τομέα των ειδικών φόρων κατανάλωσης και ειδικότερα των διατάξεων που αφορούν το σύστημα ενδοκοινοτικής κυκλοφορίας και τη διάρθρωση των ειδικών φόρων κατανάλωσης προκύπτει ότι είναι απαραίτητο να επιτευχθεί μια περισσότερο ομοιόμορφη ερμηνεία και εφαρμογή της κοινοτικής νομοθεσίας 7

ότι για τους προαναφερόμενους λόγους πρέπει να τροποποιηθεί το καθεστώς της «επιτροπής ειδικών φόρων κατανάλωσης» 7

ότι το Συμβούλιο, με την απόφασή του της 13ης Ιουλίου 1987, έχει θεσπίσει τις διαδικασίες για την άσκηση των εκτελεστικών αρμοδιοτήτων που ανατίθενται στην Επιτροπή,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το άρθρο 24 της οδηγίας 92/12/ΕΟΚ αντικαθίσταται από το ακόλουθο κείμενο:

«Άρθρο 24

1. Τα μέτρα που είναι αναγκαία για την ορθή και ομοιόμορφη εφαρμογή των διατάξεων που περιλαμβάνονται στην παρούσα οδηγία, καθώς και στις ακόλουθες οδηγίες:

- οδηγία 92/81/ΕΟΚ του Συμβουλίου, της 19ης Οκτωβρίου 1992 (*), όσον αφορά την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή,

- οδηγία 92/83/ΕΟΚ του Συμβουλίου, της 19ης Οκτωβρίου 1992 (**), για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά,

- οδηγία 95/59/ΕΚ του Συμβουλίου, της 27ης Νοεμβρίου 1995 (***), περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των βιομηχανικών καπνών,

θεσπίζονται από την Επιτροπή σύμφωνα με τη διαδικασία που προβλέπεται στις ακόλουθες παραγράφους.

2. Η Επιτροπή επικουρείται από μια "επιτροπή ειδικών φόρων κατανάλωσης", εφεξής καλουμένη "επιτροπή". Η επιτροπή απαρτίζεται από αντιπροσώπους των κρατών μελών υπό την προεδρία αντιπροσώπου της Επιτροπής.

3. Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η επιτροπή αποφασίζει με την πλειοψηφία που προβλέπεται από το άρθρο 148 παράγραφος 2 της συνθήκης για τη θέσπιση των αποφάσεων που το Συμβούλιο καλείται να λάβει κατόπιν προτάσεως της Επιτροπής. Οι ψήφοι των αντιπροσώπων των κρατών μελών σταθμίζονται με τον τρόπο που προβλέπεται από το εν λόγω άρθρο. Ο πρόεδρος δεν λαμβάνει μέρος στη ψηφοφορία.

4. α) Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής 7

β) Όταν τα προτεινόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει τα ληφθούν. Το Συμβούλιο αποφασίζει με ειδική πλειοψηφία 7

γ) Εάν το Συμβούλιο δεν θεσπίσει τα σχετικά μέτρα μετά τη λήξη της προθεσμίας των τριών μηνών από την υποβολή της πρότασης, η Επιτροπή θεσπίζει τα προτεινόμενα μέτρα.

5. Εκτός από τα μέτρα που αναφέρονται στην παράγραφο 1, η επιτροπή εξετάζει και τα θέματα που φέρει ενώπιόν της ο πρόεδρος, είτε με δική που πρωτοβουλία είτε κατόπιν αιτήσεως αντιπροσώπου κράτους μέλους, και τα οποία αφορούν την εφαρμογή των σχετικών με τους ειδικούς φόρους κατανάλωσης κοινοτικών διατάξεων.

(*) ΕΕ L 316 της 31. 12. 1992, σ. 12.

(**) ΕΕ L 316 της 31. 12. 1992, σ. 21.

(***) ΕΕ L 291 της 6. 12. 1995, σ. 40.»

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία την . . . 199. . ..

Κατά τη θέσπισή τους από τα κράτη μέλη, οι διατάξεις αυτές περιέχουν παραπομπή στην παρούσα οδηγία ή συνοδεύονται από την εν λόγω παραπομπή κατά την επίσημη δημοσίευσή τους. Η διαδικασία για την εν λόγω παραπομπή ορίζεται από τα κράτη μέλη.

2. Τα κράτη μέλη ανακοινώνουν στην Επιτροπή τις βασικές διατάξεις εσωτερικού δικαίου που θεσπίζουν προκειμένου να συμμορφωθούν προς την παρούσα οδηγία.

Άρθρο 3

Η παρούσα οδηγία αρχίζει να ισχύει από την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.